Moldova dorește ca firma petrolieră de stat SOCAR din Azerbaidjan să vină și să ridice o fabrică de îngrășăminte pe teritoriul său pentru ca țara să devină producător pentru toată regiunea, a declarat Victor Pârlicov, ministrul energiei al Republicii Moldova (RM), pentru Trend.
Potrivit lui Pârlicov, îngrășămintele produse în RM ar putea fi vândute în România și Bulgaria, țări cu un potențial agricol mult mai mare decât al moldovenilor. Dacă acest lucru ar deveni realitate, am trăi un paradox în care România, care avea, până după Revoluție, 13 combinate chimice care produceau îngrășăminte, să cumpere din RM , care n-a avut niciodată unul. Mai precizăm că, în prezent, țara noastră mai are producție curentă doar la Azomureș. Materia primă la producția de îngrășăminte este gazul.
"Având în vedere expertiza companiei petroliere de stat din Azerbaidjan SOCAR înproducția de îngrășăminte, există un potențial de colaborare în acest sector. România și Bulgaria fiind piețe semnificative pentru îngrășăminte, ar fi strategic să se înființeze unități de producție mai aproape de aceste piețe. Apropierea Moldovei de Ucraina, o altă piață majoră, se adaugă la apel. În ciuda producției anterioare substanțiale de îngrășăminte a Ucrainei, incertitudinile apărute în urma războiului ridică semne de întrebare cu privire la producția sa viitoare. Prin urmare, suntem dornici să colaborăm cu SOCAR sau cu afiliații săi pentru a iniția producția de îngrășăminte în Moldova. Ca națiune agricolă, Moldova nu utilizează doar aceste produse pe plan intern, ci servește și ca un centru logistic esențial pentru exportul în țările UE și Ucraina", a spus el.
Parlicov a menționat că Moldova este deschisă și la ideea ca SOCAR să investească în infrastructura de distribuție a gazelor din țară.
SOCAR Carbamide este specializată în producția de îngrășăminte în Azarbaidjan, în special îngrășăminte cu azot, cum ar fi ureea. În ultimii cinci ani, întreprinderea a realizat o producție de 1,64 milioane de tone de îngrășăminte cu azot, 1,23 milioane de tone fiind exportate către diverse destinații. Numai în 2023, întreprinderea a produs 454.000 de tone de uree, 78,3% din producție fiind îndreptată către piețele de export. Partea rămasă a fost alocată pentru a satisface cererea internă din Azerbaidjan. Uzina funcționează la o capacitate zilnică de 2.000 de tone de uree și 1.200 de tone de amoniac.
Compania azeră este prezentă și în România, printr-o rețea de 74 stații de distribuție a carburanților.
Abonează-te acum la canalul nostru de Telegram cotidianul.RO, pentru a fi mereu la curent cu cele mai recente știri și informații de actualitate. Fii cu un pas înaintea tuturor, află primul despre evenimentele importante, analize și povești captivante.